Аԥсны
Ажәабжьқәа Sputnik Аԥсны аҟны
Аԥсны жәамш рыла COVID-19 аҟынтә 700-ҩык алаҵа ҟарҵеит
21:53 29.11.2021 (ирҿыцуп: 21:54 29.11.2021)
© Sputnik / Томас ТхайцукВакцинация от COVID - 19 в Абхазии
© Sputnik / Томас Тхайцук
АҞӘА, абҵара 29 – Sputnik. Абҵарамза 18- 29 рзы ачымазараҿкы COVID-19 аҟынтәи алаҵа "Спутник V" ҟарҵахьеит 780-ҩык Аԥсны ауааԥсыра, абри атәы аанацҳауеит агәабзиарахьчара аминистрра апресс-маҵзура.
Иааидкыланы Аԥсны алаҵа ҟарҵахьеит 12491-ҩык.
Алаҵа "Спутник Лайт" ала алаҵа ҟарҵеит 5211-ҩык.
Абҵарамза аҽеиҩшамҭаз Аԥсныҟа иааган урыстәылатәи алаҵа "Спутник V" 6000 доза, ари апартиа Аԥсни Урыстәылеи реиқәшаҳаҭрала ареспубликахь иааргараны иҟоу 30 нызқь доза алаҵа актәи ахәҭоуп. Алаҵа аахәан аҳәынҭқарратә биуџьет ахарџь ала.
Аԥсныҟа раԥхьаӡа акәны алаҵа "Спутник V" 6500 доза ааит мшаԥымза алагамҭазы. Нанҳәа 6 рзы Аԥсныҟа иааган хә-нызқь доза иҟоу даҽа партиак "Спутник лайт". Алаҵа ааихәеит, аагарагьы ахә ахишәааит Москватәи аԥсуа диаспора ахада Беслан Агрба. Иара убас "Спутник Лайт" даҽа 500 доза апансионат "Литфонд" ҳамҭас ианаҭеит аконцерн "Росатом".